
PARLAMENTUL  ROMÂNIEI

CAMERA  DEPUTAŢILOR

	COMISIA JURIDICĂ, 

DE DISCIPLINĂ ŞI IMUNITĂŢI
	
	             Bucureşti, 26 mai 2020
             Nr.  PL-x  406/2015


BIROULUI  PERMANENT

AL

CAMEREI DEPUTAŢILOR

  

Vă înaintăm, alăturat, RAPORTUL asupra Proiectului de Lege pentru modificarea și completarea Legii nr. 135/2010 privind Codul de procedură penală, trimis Comisiei juridice, de disciplină şi imunităţi cu adresa nr. PL- x 406 din 13 mai 2015 şi înregistrat cu nr. 4c-11/684 din 14 mai 2015.
     În raport cu obiectul şi conţinutul său, proiectul de lege face parte din categoria legilor organice.
                                               PREŞEDINTE,
                                                        Nicușor HALICI

                                    PARLAMENTUL  ROMÂNIEI

                                              DEPUTAŢILOR

	COMISIA JURIDICĂ,

 DE  DISCIPLINĂ  ŞI IMUNITĂŢI


	                                  Bucureşti, 26 mai 2020
                                     Nr. PL- x 406/2015


RAPORT

asupra Proiectului de Lege pentru modificarea și completarea Legii nr. 135/2010 privind Codul de procedură penală


În conformitate cu prevederile Regulamentului Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere, în fond, cu Proiectul de Lege pentru modificarea și completarea Legii nr. 135/2010 privind Codul de procedură penală, trimis cu adresa nr. PL-x 406  din 13 mai 2015 şi  înregistrat cu nr. 4c-11/684  din 14 mai 2015.
Potrivit prevederilor art. 75 din Constituţia României, republicată şi ale art. 92 alin. (9) pct. 2 din Regulamentul Camerei Deputaţilor, republicat, Camera  Deputaţilor este Cameră decizională.

Senatul, în calitate de primă Cameră sesizată, a adoptat tacit inițiativa legislativă în ședința din 11 mai 2015, în condițiile art. 75 alin. (2) teza a III- a din Constituția României, republicată.

Comisia pentru drepturile omului, culte şi problemele minorităţilor naţionale a avizat favorabil inițiativa legislativă, prin avizul nr. 4c-5/350 din 19 mai 2015.


Consiliul Legislativ, prin avizul nr. 38 din 14 ianuarie 2015, a avizat favorabil inițiativa legislativă, cu observații și propuneri.

Guvernul României a transmis patru puncte de vedere, în anii 2015, 2016 și 2017 și 2020 prin care nu susține adoptarea inițiativei legislative.

Proiectul de lege are ca obiect de reglementare: redenumirea măsurilor preventive cele mai grave și anume, arestarea preventivă și arestul la domiciliu, preconizându-se existența doar a arestării preventive cu două forme: arestul sever și arestul la domiciliu;

- stabilirea unor condiții limitative în care să se poată face încătușarea unui inculpat față de care s-a dispus o măsură preventivă;

- reglementarea duratei maxime a măsurilor preventive a controlului judiciar și a controlului judiciar pe cauțiune, propunându-se o durată de cel mult 60 de zile, cu posibilitatea de prelungire, fără ca în cursul urmăririi penale durata totală  pentru care au fost dispuse aceste măsuri să poată depăși 180 de zile. În cursul judecății se propune ca durata totală pentru care se poate dispune una dintre aceste măsuri să nu poată depăși 3 ani.;

- stabilirea unui număr limitat de cazuri în care se poate dispune aducerea cu mandat de aducere a unei persoane care are calitatea de suspect sau inculpat.

 În conformitate cu prevederile art. 61 din Regulamentul Camerei Deputaţilor, membrii Comisiei au examinat iniţiativa legislativă, expunerea de motive, avizul Consiliului Legislativ  și punctele de vedere ale Guvernului în şedinţa din online din data de 26 mai 2020. 

La dezbateri au fost prezenţi deputaţii din comisie conform listei de prezență.

În urma dezbaterilor, membrii Comisiei juridice, de disciplină şi imunităţi au hotărât, cu unanimitate de voturi, să supună plenului Camerei Deputaţilor respingerea Proiectului de Lege pentru modificarea și completarea Legii nr. 135/2010 privind Codul de procedură penală.
În raport cu obiectul şi conţinutul reglementării, proiectul de lege face parte din categoria legilor organice.
                           PREŞEDINTE,                                                     SECRETAR,
                           Nicușor HALICI                                    Aida  - Cristina CĂRUCERU
Consilier parlamentar, Paul Şerban

